Willy-Tore Mørch

Willy-Tore Mørch (f. 1948) er en norsk psykolog som er professor ved Universitetet i Tromsø. Han er mest kjent for arbeid med habilitering av klienter med infantil autisme, og med spørsmål knyttet til rettssikkerhet for umyndige. Mørch har stått for innføringen av Webster Stratton-metoden i Norge, et forebyggende og behandlende tiltak for barn med atferdsproblemer.

I forbindelse med den såkalte Gro-saken beskrev Dagbladets journalist Arne Skouen bruken av tvangstiltak mot den autistiske jenta «Gro» som tortur. Psykologistudenten Mørch var veileder for behandlingen, men ble frifunnet for mishandling i en rettssak.

Mørch tok magistergraden i 1977Willy-Tore Mørch Et programsystem for testing av og undervisningsplanlegging for psykotiske og dypt psykisk utviklingshemmede personer : en atferdsanalytisk tilnærming Magistergradsavhandling i psykologi - Universitetet i Oslo, 1978 ISBN 82-569-0357-0 og doktorgraden (dr. psychol.) i 1990.Willy-Tore Mørch Improving treatment in field settings for the mentally retarded : staff training, behavioral intervention and effect evaluation Avhandling (dr. psychol.) - Universitetet i Oslo, 1990, begge ved Universitetet i Oslo. 

Han hadde en periode egen spalte i Aftenpostens ukentlige A-magasinet der foreldre kunne stille spørsmål om barneoppdragelse. I 2011 fikk han Åse Gruda Skards pris for popularisering av psykologisk kunnskap.

 Referanser 

 Eksterne lenker 



Kategori:Norske psykologer
Kategori:Professorer ved Universitetet i Tromsø
Kategori:Fødsler i 1948